《襄州景空寺题融上人兰若》
唐代·张说

高名出汉阴，禅阁跨香岑。众山既围绕，长川复回临。

云峰晓灵变，风木夜虚吟。碧湫龙池满，苍松虎径深。

旧知青岩意，偏入杳冥心。何由侣飞锡，从此脱朝簪。

作者简介：张说(667年～730年) 唐代文学家，诗人，政治家。字道济，一字说之。原籍范阳（今河北涿县），世居河东（今山西永济），徙家洛阳。